पाएं अपने शहर की ताज़ा ख़बरें और फ्री ई-पेपरडाउनलोड करें
बानो थाना क्षेत्र के रामजोल गिरजा टोली में एक पति शराब के नशे में अपनी दूसरी पत्नी पर चाकू से वारकर उसकी हत्या कर दी। घटना मंगलवार की देर रात की है। दोनों में मामूली बात पर विवाद शुरू हुआ और आक्रोशित पति ने उसकी जान ले ली। आरोपी की दूसरी पत्नी ज्यादातर घर से बाहर रहती थी और इसी बात को लेकर दोनों के बीच विवाद हुआ था। इधर, घटना की सूचना के बाद मौके पर पहुंची पुलिस ने आरोपी को गिरफ्तार कर लिया है।
मृतक की पहचान सुरेश मडकी की पत्नी दुलारी समद के रूप में की गई। पुलिस ने शव को पोस्टमॉर्टम के लिए भेजवा दिया है। सुरेश की दो पत्नी है। दुलारी समद से सुरेश ने दूसरी शादी की थी। ग्रामीणों के अनुसार, दुलारी हमेशा घर से बाहर रहती थी। इस बात को लेकर सुरेश से आए दिन उसका विवाद होता रहता था।
मंगलवार की रात सुरेश नशे में धुत होकर घर पंहुचा और दुलारी को सामने देख उससे उलझ पड़ा। विवाद ज्यादा बढ़ गया। तभी सुरेश ने घर में रखा चाकू उठा कर उसपर हमला कर दिया। इससे घटनास्थल पर ही दुलारी ने दम तोड़ दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva zho_Hant eng_Latn